Chloé Dygert

Chloé Dygert (ent. Dygert-Owen, s. 1. tammikuuta 1997 Brownsburg, Indiana) on yhdysvaltalainen ratapyöräilyn olympiavoittaja ja maailmanmestari sekä maantiepyöräilyn olympiamitalisti ja maailmanmestari. Hän aloitti ammattilaisuransa vuonna 2016 yhdysvaltalaistalli Sho-Air TWENTY20:ssä. Kaudesta 2021 hän on edustanut Canyon-SRAM / Canyon–SRAM zondacrypto -joukkuetta. Dygert voitti junioreiden maantieajon ja aika-ajon maailmanmestaruuden 2015. Seuraavana vuonna hän saavutti ratapyöräilyn joukkuetakaa-ajossa maailmanmestaruuden ja olympiahopeaa. Hän voitti henkilökohtaisen takaa-ajon ja joukkuetakaa-ajon maailmanmestaruudet 2017, 2018 ja 2020. Hän voitti maantieaika-ajon maailmanmestaruuden Harrogatessa 2019 yli puolentoista minuutin erolla Anna van der Breggeniin. MM-kilpailuissa 2020 hän joutui keskeyttämään aika-ajon ajettuaan päin suojakaidetta ja loukattuaan reisilihaksensa leikkaushoitoa vaativasti. Vuodelle 2021 siirretyissä Tokion olympialaisissa Dygert sai ratapyöräilyn joukkuetakaa- ajossa pronssia. Hän voitti Glasgow'ssa 2023 maailmanmestaruuden sekä maantiepyöräilyn aika-ajossa että ratapyöräilyn takaa-ajossa. Pariisin olympialaisissa 2024 Dygert sai aika-ajon olympiapronssia huolimatta siitä, että kaatui kertaalleen sateen liukastamalla reitillä. Samojen kisojen ratapyöräilyssä hän voitti kultaa joukkuetakaa-ajossa. Hän saavutti samana vuonna vielä maantieajon MM-hopeaa ja aika-ajon MM-pronssia. == Saavutuksia == Lähteet: Pro Cycling Stats, Cycling Archives === Ratapyöräily === ;2016 :MM- kilpailut, joukkuetakaa-ajossa kultaa :Olympialaiset, joukkuetakaa-ajossa hopeaa ;2017 :Maailmancup, Los Angeles, takaa-ajon ja joukkuetakaa-ajon voitto :MM-kilpailut, takaa-ajossa ja joukkuetakaa-ajossa kultaa ;2018 :MM-kilpailut, takaa-ajossa ja joukkuetakaa-ajossa kultaa :Maailmancup, Minsk, joukkuetakaa- ajon voitto ;2019 :Pan-Amerikan kisat, joukkuetakaa-ajossa kultaa :Maailmancup, Minsk, joukkuetakaa-ajon voitto ;2020 :Maailmancup, Milton, joukkuetakaa-ajon voitto :MM-kilpailut, takaa-ajossa ja joukkuetakaa-ajossa kultaa ;2021 :Olympialaiset, joukkuetakaa-ajossa pronssia ;2023 :MM-kilpailut, takaa-ajossa kultaa ;2024 :Olympialaiset, joukkuetakaa-ajossa kultaa :MM- kilpailut, takaa-ajossa hopeaa === Maantiepyöräily === ;2015 :Nuorten maantieajon ja aika-ajon Yhdysvaltojen-mestaruus :MM-kilpailut, nuorten maantieajossa ja aika-ajossa kultaa ;2016 :Kalifornian ympäriajo, kokonaiskilpailussa kuudes, nuorten kilpailun voitto ;2017 :Pan-Amerikan- mestaruuskilpailut, aika-ajossa kultaa :MM-kilpailut, aika-ajossa neljäs ;2018 :Joe Martin Stage Race, nuorten kilpailun ja 4. etapin voitto :Tour of the Gila, 2. ja 3. (aika-ajo) etapin voitto ;2019 :Joe Martin Stage Race, kokonais-, piste- ja mäkikirikilpailun, nuorten kilpailun sekä 1. ja 4. etapin voitto :Tour of the Gila, nuorten kilpailun sekä 3. (aika-ajo) ja 4. etapin voitto :Chrono Kristin Armstrong (aika-ajo), voitto :Pan-Amerikan kisat, aika- ajossa kultaa :Colorado Classic, kokonais-, piste- ja mäkikirikilpailun, nuorten kilpailun sekä 1., 2., 3. ja 4. etapin voitto :MM-kilpailut, aika- ajossa kultaa, maantieajossa neljäs ;2021 :Aika-ajon Yhdysvaltojen-mestaruus :Olympialaiset, aika-ajossa seitsemäs ;2023 :La Vuelta Femenina, 2. ja 3. etapilla kolmas :Vuelta a Burgos, kokonaiskilpailussa neljäs :RideLondon Classique, kokonaiskilpailussa toinen, 2. etapin voitto :Aika-ajon ja maantieajon Yhdysvaltojen-mestaruus :Giro Donne, pistekilpailussa ja 8. etapilla toinen, 3. etapilla kolmas :MM-kilpailut, aika-ajossa kultaa ;2024 :Classic Brugge–De Panne, kuudes :Olympialaiset, aika-ajossa kolmas, maantieajossa 15:s :Tour de France Femmes, 3. etapilla (aika-ajo) toinen :Classic Lorient Agglomération, toinen :MM-kilpailut, maantieajossa hopeaa, aika-ajossa pronssia ;2025 :Tour Down Under, 3. etapin voitto :Cadel Evans Great Ocean Road Race, neljäs == Lähteet == Luokka:Yhdysvaltalaiset maantiepyöräilijät Luokka:Yhdysvaltalaiset ratapyöräilijät Luokka:Yhdysvaltalaiset olympiavoittajat Luokka:Vuonna 1997 syntyneet Luokka:Elävät henkilöt